PMIndiaData/PMIndiaSum huggingface dataset:
મંત્રીમંડળે ઘરકામ કરતાં કામદારોની ભરતીમાં સહયોગ સ્થાપિત કરવા ભારત અને કુવૈત વચ્ચે થયેલા સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ઘરકામ કરતાં કામદારોની ભરતીમાં સહયોગ સ્થાપિત કરવા માટે ભારત અને કુવૈત વચ્ચે સમજૂતીકરાર પર થયેલા હસ્તાક્ષરને મંજૂરી આપી દીધી છે. વિગત આ સમજૂતી કરાર ઘરકામ કરતાં કામદારો સાથે સંબંધિત બાબતોમાં સહયોગ માટે એક માળખાગત સુવિધા પ્રદાન કરે છે અને કુવૈતમાં કાર્યરત મહિલા કામદારો સહિત તમામ ભારતીય ઘરગથ્થું કામદારો માટે મજબૂત સુરક્ષા પ્રદાન કરે છે. શરૂઆતમાં આ સમજૂતીકરાર પાંચ વર્ષની સમયગાળા માટે કાયદેસર છે અને એમાં ઓટોમેટિક નવીનીકરણની જોગવાઈ સમાયેલી છે. વ્યૂહરચનાનો અમલ આ સમજૂતી કરાર અંતર્ગત આ એમઓયુનાં અમલ સાથે કાર્યવાહી કરવા માટે એક સંયુક્ત સમિતિની રચના કરવામાં આવશે. મુખ્ય અસર આ સમજૂતી કરાર બંને દેશો વચ્ચે ઘરકામ કરતાં કામદારો સંબંધિત બાબતોમાં દ્વિપક્ષીય સહયોગને પ્રોત્સાહન આપશે. લાભાર્થી કુવૈતમાં લગભગ 3,00,000 ભારતીય ઘરગથ્થું કામદારો છે. તેમાં લગભગ 90,000 મહિલા વિવિધ ઘરોમાં કામદારોનો સમાવેશ થાય છે.
ઈન્ડિયન ઈન્ફોર્મેશન સર્વિસ કેડરની સમિક્ષાને કેબિનેટની મંજૂરી

પ્રધાનમંત્રી શ્રી નરેન્દ્ર મોદીની આગેવાની હેઠળ મળેલી કેન્દ્ર સરકારની કેબિનેટે ઈન્ડિયન ઈન્ફોર્મેશન સર્વિસ (આઈઆઈએસ) ગ્રુપ-એ ના પુનર્ગઠનની મંજૂરી આપી છે. આ પુનર્ગઠનમાં મધ્યસ્થ સ્તરે બે જગાઓ, હાયર એડમિનિસ્ટ્રેટિવ કેડરમાં-5 અને સિનિયર એડમિનિસ્ટ્રેટિવ ગ્રેડ લેવલમાં-19 જગાઓ ઉમેરવાની બાબત ઉપરાંત અન્ય સ્તરોએ જરૂરિયાત મુજબ ઘટાડો કરવાનો સમાવેશ થાય છે. પુનર્ગઠન થવાના કારણે આઈઆઈએસ કેડરમાં હાલની સ્થગિતતાનો અંત આવશે અને આઈઆઈએસ ઓફિસરોની કારકીર્દિની તકોમાં સુધારો થશે. કેડરની સમિક્ષાને પરિણામે સરકારની મીડિયા અને કોમ્યુનિકેશન શાખાની કામગીરી બહેતર બનશે. સરકારની પ્રજાલક્ષી નીતિઓ લોકો સુધી પહોંચે તે માટેના ચાલી રહેલા પ્રયાસો અને આ બાબતે લેવાયેલા પગલાં, કે જેમાં તાજેતરના વર્ષોમાં અનેકગણો વધારો થયો છે તે લોકો સુધી પહોંચાડવા માટે આ નિર્ણય લેવાયો છે.
પ્રધાનમંત્રીની શ્રીલંકાની આગામી મુલાકાત

પ્રધાનમંત્રી શ્રી નરેન્દ્ર મોદી 11 અને 12 મે, 2017ના રોજ શ્રીલંકાની મુલાકાત લેશે. પ્રધાનમંત્રીએ તેમના ફેસબુક એકાઉન્ટની પોસ્ટમાં જણાવ્યું હતું કેઃ “હું આજે 11 મેથી બે દિવસ માટે શ્રીલંકાની મુલાકાત લઈશ. બે વર્ષમાં આ મારી બીજી દ્વિપક્ષીય મુલાકાત હશે, જે આપણા મજબૂત સંબંધોનું પ્રતીક છે. મારી મુલાકાત દરમિયાન હું 12 મેના રોજ કોલંબોમાં ઇન્ટરનેશનલ વેસક ડેની ઉજવણીમાં સામેલ થઈશ, જેમાં હું અગ્રણી બૌદ્ધ આધ્યાત્મિક આગેવાનો, નિષ્ણાતો અને થીઓલોજિયન્સ સાથે આદાનપ્રદાન કરીશ. રાષ્ટ્રપતિ મૈત્રીપાલ સિરિસેના અને પ્રધાનમંત્રી રાનિલ વિક્રમસિંઘ સાથે આ ઉજવણીમાં જોડાવવું મારા માટે સન્માનજનક છે. મારી મુલાકાત ભારત અને શ્રીલંકા વચ્ચેના સંબંધોના એક મહત્વપૂર્ણ આધારસ્તંભ બૌદ્ધ સંપ્રદાયના સંયુક્ત વારસાને આગળ વધારશે. વર્ષ 2015માં મારી મુલાકાત દરમિયાન મને યુનેસ્કોની વર્લ્ડ હેરિટેજ સાઇટ અનુરાધાપુરની મુલાકાત લેવાની તક મળી હતી, જે સદીઓથી બૌદ્ધ સંપ્રદાયનું મહત્વપૂર્ણ કેન્દ્ર છે. આ વખતે મને કેન્ડીમાં પવિત્ર શ્રી દાલદા માલિગાવામાં શિશ નમાવવાની તક મળશે, જ્યાં ભગવાન બુદ્ધના દાંતના અવશેષો સચવાયેલા છે અને જે સેકર્ડ ટૂથ રેલિક તરીકે પણ પ્રસિદ્ધ છે. મારી મુલાકાત કોલંબોમાં ગંગારમૈયામાં સીમા મલાકાથી શરૂ થશે, જ્યાં હું પરંપરાગત દીપ પ્રાક્ટય સમારંભમાં સામેલ થઈશ. હું રાષ્ટ્રપતિ સિરિસેના, પ્રધાનમંત્રી વિક્રમસિંઘે અને અન્ય પ્રસિદ્ધ મહાનુભાવોને મળીશ. હું શ્રીલંકાના ઉપરના વિસ્તારોની પણ મુલાકાત લઈશ, જ્યાં હું ડિકોયા હોસ્પિટલનું ઉદ્ઘાટન કરીશું, જે ભારતની સહાયથી બની છે. ત્યાં હું ભારતીય મૂળના તમિલ સમુદાયના લોકો સાથે આદાનપ્રદાન કરીશ. હું સોશિયલ મીડિયા પર શ્રીલંકાની મુલાકાત વિશે નવી માહિતી આપતો રહીશ. તમે શ્રીલંકામાં મારા પ્રોગ્રામ ‘નરેન્દ્ર મોદી મોબાઇલ એપ’ પર લાઇવ જોઈ શકો છો.”
પ્રધાનમંત્રી શ્રી નરેન્દ્ર મોદીએ ચક્રવાતી વાવાઝોડુ ‘ફાની’નો સામનો કરવા માટેની તૈયારીઓની સમીક્ષા માટે આયોજિત બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ ચક્રવાતી વાવાઝોડુ ‘ફાની’નો સામનો કરવાની તૈયારીની સમીક્ષા માટે આજે આયોજિત એક ઉચ્ચ સ્તરીય બેઠકની અધ્યક્ષતા કરી હતી. આ બેઠકમાં કેબિનેટ સચિવ, પ્રધાનમંત્રીના પ્રધાન સચિવ, પ્રધાનમંત્રીના અપર પ્રધાન સચિવ, ગૃહ સચિવ અને આઈએમડી, એનડીઆરએફ, એનડીએમએ, પ્રધાનમંત્રી કાર્યાલયના અન્ય વરિષ્ઠ અધિકારીઓએ પણ ભાગ લીધો હતો. પ્રધાનમંત્રીને ચક્રવાતી વાવાઝોડાની સંભવિત દિશાની બાબતમાં જાણકારી આપવામાં આવી હતી. પ્રધાનમંત્રીને તેની સાથે સંબંધિત વિવિધ સાવચેતીના પગલાઓ તેમજ તેનો સામનો કરવાની તૈયારી માટેના અનેક ઉપાયોથી માહિતગાર કરવામાં આવ્યાં. આ ઉપાયોમાં પર્યાપ્ત સંસાધનોની વ્યવસ્થા કરવી, એનડીઆરએફ તેમજ સશસ્ત્ર દળોની ટીમની ગોઠવણી, પ્રભાવિત લોકોને પીવાના પાણીની વ્યવસ્થા કરવી અને વીજળી તેમજ દૂરસંચાર સેવાઓનાપૂર્નસ્થાપન સાથે જોડાયેલ વૈકલ્પિક સેવાઓનો સમાવેશ થાય છે. પ્રધાનમંત્રીએ સંભવિત સ્થિતિની સમીક્ષા કર્યા બાદ કેન્દ્ર સરકારના વરિષ્ઠ અધિકારીઓને પ્રભાવિત રાજ્યોના અધિકારીઓની સાથે યોગ્ય સંપર્ક સતત ચાલુ રાખવાનો નિર્દેશ આપ્યો, જેથી આ દિશામાં નિવારણકારી ઉપાયો સુનિશ્ચિત કરી શકાય. આ ઉપરાંત પ્રધાનમંત્રીએ આવશ્યકતા અનુસાર રાહત તેમજ બચાવ કાર્યો માટે પણ ખાસ પગલા લેવા માટે નિર્દેશ આપ્યો હતો.
મંત્રીમંડળે ભારત અને કેનેડા વચ્ચે વિજ્ઞાન અને પ્રોદ્યોગિકી ક્ષેત્રમાં સહયોગ માટેના સમજુતી કરારોને મંજુરી આપી

પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વિજ્ઞાન અને પ્રોદ્યોગિકી ક્ષેત્રે કેનેડા સાથેના સહયોગ માટેના સમજુતી કરારો (એમઓયુ)ને મંજુરી આપી દીધી છે. આ સમજુતી કરારો એક માળખાગત રચના પૂરી પાડશે તેમજ ભારત અને કેનેડાની રીસર્ચ અને ડેવલપમેન્ટ તથા શિક્ષણ સંસ્થાઓ વચ્ચે વૈજ્ઞાનિક સહયોગનું નિર્માણ કરવામાં સહાયભૂત બનશે. મુખ્ય વિશેષતાઓ: વિજ્ઞાન અને પ્રોદ્યોગિકી મંત્રાલય દ્વારા કેનેડાના પ્રાકૃતિક વિજ્ઞાન અને એન્જીનીયરીંગ અનુસંધાન પરિષદ સાથે કરવામાં આવેલા સમજુતી કરારો અંતર્ગત ભારત અને કેનેડા વચ્ચે અનુસંધાન અને વિકાસમાં સહયોગ માટેનું એક નવીન મોડલ અમલમાં મુકવામાં આવશે. આ એમઓયુ હેઠળ ભારત અને કેનેડાની બહુશાખાકીય સંશોધન ભાગીદારીને પ્રોત્સાહન આપવા માટે ઇન્ડિયા- કેનેડા સેન્ટર ફોર ઇનોવેટીવ મલ્ટીડિસીપ્લીનરી પાર્ટનરશીપ થી એક્સિલરેટ કમ્યુનીટી ટ્રાન્સફોર્મેશન એન્ડ સસ્ટેઇનેબીલીટી (આઈસી-ઈમ્પેક્ટસ) કાર્યક્રમને સમર્થન આપવામાં આવશે. રીસર્ચ એન્ડ ડેવલપમેન્ટ પ્રોજેક્ટ્સ વિજ્ઞાન અને પ્રોદ્યોગિકીના ઉપયોગ દ્વારા વિકલ્પો પુરા પાડીને સામાજિક પરિવર્તનને ગતિશીલ બનાવવા ઉપર કેન્દ્રિત હશે. તેમાં ભાગ લેનારાઓમાં ભારત અને કેનેડાની વૈજ્ઞાનિક સંસ્થાઓ, શિક્ષણ સંસ્થાઓ અને રીસર્ચ એન્ડ ડેવલપમેન્ટ લેબોરેટરીના શોધકર્તાઓનો સમાવેશ કરવામાં આવશે. પારસ્પરિક સહયોગ માટે નક્કી કરવામાં આવેલા ક્ષેત્રોમાં સુરક્ષિત અને સંતુલિત માળખાગત બાંધકામ અને સંકલિત જળ વ્યવસ્થાપનનો સમાવેશ થાય છે. તે ભારત અને કેનેડા વચ્ચે સંસ્થાગત માળખાનો વિકાસ કરવામાં મદદ કરશે તેમજ બંને દેશોની વૈજ્ઞાનિક સંસ્થાનો, વૈજ્ઞાનિકો અને વિશેષજ્ઞો વચ્ચે સેતુ નિર્માણ કરવામાં સહાય કરશે. પૂર્વભૂમિકા: નવેમ્બર 2005માં ભારત અને કેનેડા વચ્ચે વિજ્ઞાન અને પ્રોદ્યોગિકી સહભાગિતા માટે કરવામાં આવેલી આંતર-રાજકીય સંધીના પગલે આ સમજુતી કરારો કરવામાં આવ્યા હતા.
મંત્રીમંડળે ભારત અને પોર્ટુગલ વચ્ચે પોર્ટુગીઝમાં કામ કરવા માટે ભારતીય નાગરિકોની ભરતી અંગેના કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે માટે ભારત સરકાર અને પોર્ટુગલ સરકાર વચ્ચે પોર્ટુગીઝમાં કામ કરવા માટે ભારતીય નાગરિકોની ભરતી અંગેના કરાર પર હસ્તાક્ષર કરવાની મંજૂરી આપી છે. વિગતો: વર્તમાન કરાર ભારતીય શ્રમિકોને મોકલવા અને સ્વીકારવા પર ભારત અને પોર્ટુગલ વચ્ચે ભાગીદારી અને સહકાર માટે સંસ્થાકીય પદ્ધતિ નક્કી કરશે. અમલીકરણ વ્યૂહરચના: આ કરાર હેઠળ તેના અમલીકરણને અનુસરવા માટે એક સંયુક્ત સમિતિની રચના કરવામાં આવશે. અસર: પોર્ટુગલ સાથે આ કરાર પર હસ્તાક્ષર કરવાથી યુરોપિયન યુનિયનના સભ્ય રાષ્ટ્રમાં ભારતીય સ્થળાંતર શ્રમિકો માટે નવા મુકામનો ઉમેરો થશે, ખાસ કરીને ઘણાં ભારતીય શ્રમિકોના સંદર્ભમાં જે કોવિડ –19 રોગચાળાને પગલે ભારત પરત આવી ગયા છે. તે કુશળ ભારતીય શ્રમિકો અને વ્યાવસાયિકો માટે નવી તક પ્રદાન કરશે. આ કરાર પૂર્ણ થયા બાદ પોર્ટુગલ અને ભારત વચ્ચે ભારતીય શ્રમિકોની ભરતી માટે ઔપચારિક વ્યવસ્થા થશે. લાભો: પોર્ટુગલમાં કામ કરવા માટે ભારતીય શ્રમિકોની નોકરીની તકો વધશે. કરારમાં પ્રસ્તાવિત સરકાર-થી-સરકાર મિકેનિઝમ એ સુનિશ્ચિત કરશે કે બંને પક્ષોના મહત્તમ સમર્થન સાથે શ્રમિકોની અવરજવર સરળતાથી થાય.
પ્રધાનમંત્રીએ સૌને માટે રસી, મફત રસી, પ્રત્યેની પ્રતિબદ્ધતાનો પુનરોચ્ચાર કર્યો

પ્રધાનમંત્રી, શ્રી નરેન્દ્ર મોદીએ તે સૌને અભિનંદન આપ્યા છે જેઓ ભારતની રસીકરણ ઝુંબેશને ગતિ આપી રહ્યા છે. એક ટવીટમાં પ્રધામંત્રીએ કહ્યું: “ભારતની રસીકરણની ઝુંબેશ ગતિ પકડે છે! જે લોકો આ પ્રયાસ ચલાવી રહ્યા છે તેમને અભિનંદન. આપણી પ્રતિબદ્ધતા બધા માટે રસી છે, જે બધા માટે મફત છે. સૌને રસી, મફત રસી” “
મંત્રીમંડળે ભારત અને મ્યાનમાર વચ્ચે ગેરકાયદે માનવ તસ્કરીના નિવારણ માટે દ્વિપક્ષીય સહકાર મુદ્દે MoUને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતા હેઠળની મંત્રીમંડળે ભારત અને મ્યાનમાર વચ્ચે ગેરકાયદે માનવ તસ્કરીના નિવારણ; ગેરકાયદે હેરફેર પીડિતના બચાવ, સ્વદેશ પ્રત્યાર્પણ અને તેના પુનઃએકીકરણને લગતા દ્વિપક્ષીય સહકારના સમજૂતી કરાર (ના મુખ્ય હેતુઓ નીચે પ્રમાણે છેઃ • બંને દેશો વચ્ચે મૈત્રીના જોડાણને વધારે મજબૂત બનાવવું અને માણસોની ગેરકાયદે હેરફેર અથવા તો તસ્કરી નિવારણ, બચાવ, પીડિતને શોધી કાઢવા અને તેમને સ્વદેશમાં પ્રત્યાર્પિત કરવાના મુદ્દે દ્વિપક્ષીય સહકાર વધારવો. • તમામ પ્રકારની માનવ તસ્કરી કે હેરફેરને નિવારવા અને હેરફેરના પીડિતની સુરક્ષા અને તેમને સહાયતા કરવાનો પારસ્પરિક સહકાર વધુ મજબૂત બનાવવો. • આવી રીતે ગેરકાયદે હેરફેર કરનારા તત્વો અને બંને દેશોમાં રહેલી સંગઠિત અપરાધોની સિન્ડિકેટ વિરુદ્ધની તપાસને ઝડપી બનાવી તેમને સજા થાય તે સુનિશ્ચિત કરવું. • માનવ તસ્કરી નિવારવા માટે ઇમિગ્રેશન અને સરહદી નિયંત્રણ સહકારને મજબૂત બનાવવો અને સાથે જ સંબંધિત મંત્રાલયો તેમજ સંગઠનો સાથે રણનીતિઓને અમલમાં મુકવી. • માણસોની ગેરકાયદે તસ્કરી નિવારવા માટે વર્કિંગ ગ્રૂપ્સ/ટાસ્ક ફોર્સની સ્થાપના કરવી • માણસોની ગેરકાયદે તસ્કરીમાં પ્રવૃત ગુનેગારો અને આવી ગેરકાયદેસર હેરફેરના પીડિતોનો ડેટા તૈયાર કરવો અને તેનું સુરક્ષિત અને ગુપ્ત રીતે આદાનપ્રદાન કરવું તેમજ ભારત અને મ્યાનમારના નિર્ધારિત ફોકલ પોઇન્ટ્સ પર માહિતીને ઉપલબ્ધ કરાવવી. • બંને દેશોની સંબંધિત એજન્સીઓ માટે ક્ષમતા નિર્માણ કાર્યક્રમ • ગેરકાયદે માનવ તસ્કરીના પીડિતોનો બચાવ, તેમને શોધી કાઢવા, તેમના દેશ પ્રત્યાર્પિત કરવા અને તેમના પુનઃએકીકરણ માટે આદર્શ સંચાલન પ્રક્રિયા તૈયાર કરી તેનો સ્વીકાર કરવો. પૃષ્ઠભૂમિ: માણસોની ગેરકાયદે તસ્કરીના રાષ્ટ્રીય અને આંતરરાષ્ટ્રીય બંને પ્રકારના પરિણામો અને અસર હોય છે. માણસોની તસ્કરીની જટીલ પ્રક્રિયા છે, ક્ષેત્રીય અને આંતરરાષ્ટ્રીય સ્તરે તેનો મુકાબલો કરીને તેનું નિરાકરણ લાવવા માટે બહુઆયામી રણનીતિની માંગી લે છે. તે વૈશ્વિક સ્તરે પ્રવર્તમાન હોવાની બાબતને ધ્યાનમાં લેતા માણસોની ગેરકાયદે હેરફેરને નિયંત્રણમાં લેવા માટે આંતરરાષ્ટ્રીય સહકાર અને સહયોગ અત્યંત જરૂરી છે. ભારત અને મ્યાનમારની સરહદ નિયંત્રણ એજન્સીઓ વચ્ચે સંવાદની સીધી ચેનલ પ્રસ્થાપિત થવા બંને દેશો વચ્ચે સહકાર મજબૂત બનીએ, આ સંવાદથી માણસોની તસ્કરીની સમસ્યાનો પ્રતિકાર કરવાની દિશામાં મદદ મળશે, ઉપરાંત સરહદ પાર ક્ષેત્રિય સહકારને પ્રોત્સાહન આપવામાં એક અસરકારક સાધન સાબિત થઈ શકે છે.
પ્રધાનમંત્રીએ ભારતવિદો અને સંસ્કૃતવિદો સાથે મુલાકાત કરી

પ્રધાનમંત્રી શ્રી નરેન્દ્ર મોદીએ ઈટાલિયન યુનિવર્સિટીઓના અનેક ભારતવિદો અને સંસ્કૃત નિષ્ણાતો સાથે મુલાકાત કરી અને તેમની સાથે વાતચીત કરી. પ્રધાનમંત્રીએ ભારતીય સંસ્કૃતિ, સાહિત્ય અને યોગ તથા આયુર્વેદની પ્રેક્ટિસમાં તેમની રુચિની નોંધ લીધી અને ભારત અને ઇટલી વચ્ચેના સંબંધોને મજબૂત કરવામાં તેમના દ્વારા ભજવવામાં આવેલી ભૂમિકાની પ્રશંસા કરી.
પ્રધાનમંત્રીએ રાષ્ટ્રીય પંચાયતી રાજ દિવસ પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાષ્ટ્રીય પંચાયતી રાજ દિવસ પર લોકોને શુભેચ્છા પાઠવી છે. તેમણે કહ્યું કે પંચાયતો ભારતીય લોકશાહીના આધારસ્તંભ છે. એક ટ્વીટમાં પ્રધાનમંત્રીએ કહ્યું; "રાષ્ટ્રીય પંચાયતી રાજ દિવસની આપ સૌને ખૂબ ખૂબ શુભેચ્છાઓ. પંચાયતો ભારતીય લોકશાહીના આધારસ્તંભ છે, જેની શક્તિમાં નવા ભારતની સમૃદ્ધિ રહેલી છે. ચાલો આપણે આપણી પંચાયતોને આત્મનિર્ભર ભારતના નિર્માણમાં વધુ સશક્ત બનાવવાનો સંકલ્પ કરીએ."
પ્રધાનમંત્રીએ મુખ્ય માળખાગત ક્ષેત્રોની કામગીરીની સમીક્ષા કરી

પ્રધાનમંત્રી શ્રી નરેન્દ્ર મોદીએ ગુરૂવારે પીએમજીએસવાય, હાઉસિંગ, કોલસા અને વીજ સહિત મુખ્ય માળખાગત ક્ષેત્રોમાં થયેલી પ્રગતિની સમીક્ષા કરી હતી. લગભગ અઢી કલાક ચાલેલી આ સમીક્ષા બેઠકમાં પ્રધાનમંત્રી કાર્યાલય (પીએમઓ), નીતિ આયોગ અને ભારત સરકારનાં માળખાગત મંત્રાલયોનાં ટોચનાં અધિકારીઓ ઉપસ્થિત રહ્યાં હતાં. નીતિ આયોગનાં સીઈઓએ કરેલ પ્રેઝન્ટેશન દરમિયાન જાણકારી મળી હતી કે, કેટલાંક ક્ષેત્રોમાં નોંધપાત્ર પ્રગતિ થઈ છે. પ્રધાનમંત્રી ગ્રામ સડક યોજના હેઠળ અત્યાર સુધી 81 ટકા લક્ષિત રહેઠાણો આશરે 1.45 લાખને જોડાણ મળ્યું છે. અધિકારીઓએ જણાવ્યું હતું કે, નિયત સમયમર્યાદામાં હજુ ન જોડાયેલા રહેઠાણોને જોડવા માટેની કામગીરી ઝડપથી ચાલી રહી છે. પ્રધાનમંત્રીએ જણાવ્યું હતું કે, આ કામ માટે ઉપલબ્ધ સંસાધનોનો ઉપયોગ વર્ષ દરમિયાન અસરકારક રીતે થવો જોઈએ. તેમણે એવી પણ આશા વ્યક્ત કરી હતી કે, કેન્દ્રિય બજેટ રજૂ કરવાની તારીખ આગળ કરવાથી કામગીરીમાં વધુ સુધારો કરવામાં મદદ મળશે. પ્રધાનમંત્રીને મેરી સડક એપ પર પ્રાપ્ત ફરિયાદોનો ઝડપી નિકાલ કરવાની જાણકારી આપવામાં આવી હતી. એમણે ફરિયાદોનું વિસ્તૃત વિશ્લેષણ કરવા જણાવ્યું હતું, જેથી જરૂર પડે ત્યારે સમયસર પગલાં લઈ શકાય. વર્ષ 2019 સુધીમાં ગ્રામીણ વિસ્તારોમાં 1 કરોડ મકાનોનું નિર્માણ કરવા માટેની યોજનામાં પ્રગતિ કરવાની સમીક્ષા દરમિયાન પ્રધાનમંત્રીએ જણાવ્યું હતું કે, લાભાર્થીઓનાં જીવન પર મકાનની સકારાત્મક અસર અનુકૂળ રીતે ચકાસવી પડશે અને તેમાં જીવનની ગુણવત્તા સુધારવા પર ધ્યાન કેન્દ્રિત કરવું પડશે. કોલસાનાં ક્ષેત્રની સમીક્ષા દરમિયાન પ્રધાનમંત્રીએ લેટેસ્ટ ટેકનોલોજી ઈનપુટનો ઉપયોગ કરીને ભૂગર્ભ માઈનિંગ અને કોલસાનાં ગેસિફિકેશન તરફ નવેસરથી પ્રયાસો કરવાની અપીલ કરી હતી. પ્રધાનમંત્રીને ગ્રામીણ વીજળીકરણ અને ઘરગથ્થું વીજળીકરણ માટેનાં લક્ષ્યાંકો તરફ થયેલી પ્રગતિની જાણકારી આપવામાં આવી હતી.
પ્રધાનમંત્રી શ્રીએ સિક્કિમમાં માર્ગ દુર્ઘટનાને કારણે સૈન્યના જવાનોના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સિક્કિમમાં એક માર્ગ દુર્ઘટનામાં સેનાના જવાનોના જીવ ગુમાવવા બદલ શોક વ્યક્ત કર્યો છે. શ્રી મોદીએ માર્ગ દુર્ઘટનામાં ઘાયલ થયેલા લોકોના ઝડપથી સ્વસ્થ થવાની પણ શુભેચ્છા પાઠવી હતી. પ્રધાનમંત્રી કાર્યાલયે ટ્વીટ કર્યું; "સિક્કિમમાં માર્ગ દુર્ઘટનાને કારણે આપણા બહાદુર સૈન્યના જવાનોના જીવ ગુમાવવાથી દુઃખી છું. શોકગ્રસ્ત પરિવારો પ્રત્યે સંવેદના. ઘાયલો જલ્દી સ્વસ્થ થઈ જાય:
કેન્દ્રીય મંત્રીમંડળે પર્યટનના ક્ષેત્રમાં સહયોગને મજબૂત કરવા માટે ભારત અને કતર વચ્ચે કરારને મંજૂરી આપી.

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પર્યટનના ક્ષેત્રમાં સહયોગને મજબૂત કરવા માટે ભારત તથા કતર વચ્ચે કરાર (એમઓયુ) પર હસ્તાંક્ષર કરવા માટે પોતાની મંજૂરી આપી દીધી છે. કરારના મુખ્ય ઉદ્દેશ્ય આ પ્રકારે છે :- ક) આપસમાં લાભ માટે પર્યટનના ક્ષેત્રમાં દિર્ઘકાલિન સહયોગ માટે અનુકૂળ પરિસ્થિતિઓનું સર્જન. ખ) પર્યટન સંબંઘિત વિશેષજ્ઞો, પ્રકાશનો, સૂચનાઓ/ ડેટા અને સાંખ્યિક્યનું આદાન – પ્રદાન કરવું. ગ) કાર્યક્રમો, પ્રચાર અને વિજ્ઞાપન સામગ્રીઓ, પ્રકાશનો, ફિલ્મો અને મીડિયાના માધ્યમથી પોતાના પર્યટન ઉત્પાદનોનું સર્વધન અને જાહેરાત કરવી. ઘ) બંને દેશોના પર્યટનને પ્રોત્સાહન આપવા માટે ટૂર ઓપરેટરો / મીડિયા અને રાય નિર્માતાઓનું આદાન – પ્રદાન ઇ) બંને દેશોમાં પર્યટન ક્ષેત્ર, ટૂર ઓપરેટર, ટ્રાવેલ એજન્ટો તથા અન્ય પર્યટન ખાનગી ક્ષેત્રની કંપનીઓ તથા બ્યૂરોની વચ્ચે સહયોગને પ્રોત્સાહિત કરવો. ચ ) પર્યટનના ક્ષેત્રમાં રોકાણ કરવા માટે સાર્વજનિક તથા ખાનગી ક્ષેત્રોને પ્રોત્સાહિત કરવા. કતર ભારત માટે એક વિકસતું પર્યટન સ્ત્રોત છે. (વર્ષ 2015માં કતરમાં લગભગ 6313 પર્યટક ભારત આવ્યા હતા.) કતર, ભારત માટે ચિકિત્સા, પર્યટનના મામલામાં એક સંભવિત બજાર છે અને આ ક્ષેત્રમાં ભારત માટે વ્યાપક અવસર ઉપલબ્ધ કરાવે છે. કતરની સાથે કરાર પર હસ્તાંક્ષર થવાથી આ વિકસતા બજારમાં આગમન વધારવામાં મદદ મળશે.
પ્રધાનમંત્રી શ્રીએ માતૃભાષામાં તબીબી શિક્ષણની શરૂઆતની પ્રશંસા કરી

પ્રધાનમંત્રી શ્રી નરેન્દ્ર મોદીએ ભોપાલ ખાતે હિન્દીમાં તબીબી શિક્ષણની શરૂઆતને બિરદાવી છે. શ્રી મોદીએ ટિપ્પણી કરી હતી કે ઐતિહાસિક પગલું લાખો વિદ્યાર્થીઓને તેમની પોતાની ભાષામાં દવાનો અભ્યાસ કરવા અને દેશમાં સકારાત્મક પરિવર્તન લાવશે. તેમણે વધુમાં ઉમેર્યું હતું કે તે વિદ્યાર્થીઓ માટે તકોના અનેક દરવાજા ખોલશે. ગૃહમંત્રી, શ્રી અમિત શાહના એક ટ્વીટના શેર કરીને, પ્રધાનમંત્રીએ ટ્વીટ કર્યું; “मेडिकल शिक्षा के क्षेत्र में हुआ यह शुभारंभ देश में एक बड़ा सकारात्मक बदलाव लाने वाला है। इससे लाखों विद्यार्थी जहां अपनी भाषा में पढ़ाई कर सकेंगे, वहीं उनके लिए अवसरों के भी अनेक द्वार खुलेंगे।”
મંત્રીમંડળે કૃષિ વૈજ્ઞાનિક ભરતી બોર્ડ (એએસઆરબી)ની પુનઃરચનાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકે કૃષિ વૈજ્ઞાનિક ભરતી બોર્ડ (એએસઆરબી)ની પુનઃરચનાને મંજૂરી આપી દીધી છે. વિગતો: એએસઆરબીમાં 3 ના બદલે હવેથી 4 સભ્યોની સમિતિ હશે. તેમાં એક અધ્યક્ષ અને બાકી 3 સભ્યો હશે. એએસઆરબી ત્રણ વર્ષના સમયગાળા માટે અથવા 65 વર્ષની ઉંમર થાય ત્યાં સુધી, બે માંથી જે પણ જલ્દી આવે ત્યાં સુધી રહેશે. સ્વયાત્તત્તા, ગુપ્તતા, જવાબદારી અને ચોકસાઈપૂર્ણ કામગીરી માટેના હેતુથી એએસઆરબીને આઈસીએઆર પાસેથી અલગ કરવામાં આવશે અને કૃષિ તથા ખેડૂત કલ્યાણ મંત્રાલય અંતર્ગત કૃષિ સંશોધન અને શિક્ષણ વિભાગ સાથે જોડવામાં આવશે. એએસઆરબી પાસેથી બજેટ વડાને પણ અલગ કરવામાં આવશે અને ડીએઆરબી અંતર્ગત તેની રચના કરવામાં આવશે તેમજ સચિવાલયમાં એએસઆરબીની તેની પોતાની વહીવટી સ્ટાફની એક સ્વતંત્ર વહીવટી અંકુશ ધરાવી કેડર હશે. અસરો: એક અધ્યક્ષ અને ત્રણ સભ્યોથી તૈયાર થયેલ ચાર સભ્યોની સમિતિ એએસઆરબીની કામગીરીમાં અને તેના કાર્યને ઝડપી બનાવવામાં મદદ કરશે. આ સમિતિ તેઓની ભરતી પ્રક્રિયાને ઝડપી બનાવવામાં પણ સહાય કરશે કે જે મોટા પાયે કૃષિ સમુદાય અને કૃષિ માટે લાભકારી સાબિત થશે. વધુમાં તે આઈસીએઆર, કે જે દેશમાં કૃષિને લગતા સંશોધનો અને શિક્ષણ માટેની મુખ્ય સંસ્થા છે તેમાં વિવિધ વૈજ્ઞાનિક જગ્યાઓ પર પ્રશંસાપાત્ર વૈજ્ઞાનિકોની ભરતી કરવામાં વધુ પારદર્શકતા અને ચોક્સાઈની ખાતરી આપશે. પૂર્વભૂમિકા: મંત્રીમંડળે નવેમ્બર 1973માં આઈસીએઆર/ડીએઆરઈની કૃષિ સંશોધન સેવા અને સંશોધન વ્યવસ્થાપન સ્થિતિમાં વિવિધ વૈજ્ઞાનિક જગ્યાઓ ઉપર ભરતી કરવા માટે સ્વતંત્ર ભરતી કરતી સંસ્થા તરીકે કાર્ય કરવા કૃષિ વૈજ્ઞાનિક ભરતી સમિતિની અન્ય બાબતો સહિત સ્થાપના કરવા માટે મંજૂરી આપી દીધી હતી. એએસઆરબીના કાર્યભારમાં નોંધપાત્ર વધારાને ધ્યાનમાં રાખીને સમિતિની પુનઃરચના કરવા માટેની એક દરખાસ્ત મુકવામાં આવી હતી અને મંત્રીમંડળે એએસઆરબીની સભ્યરચનાને એકથી વધારીને ત્રણ કરી અને આ દરખાસ્તને મંજૂરી આપી દીધી. 1986માં એએસઆરબીની છેલ્લી પુનઃરચનાથી લઈને એએસઆરબીનો કાર્યભાર સતત વધતો રહ્યો હતો અને કૃષિ વિજ્ઞાનના ક્ષેત્રમાં નોંધપાત્ર બદલાવ આવ્યા હતા અને આ માટેથી સમિતિની રચનાને વિસ્તૃત કરવાની તેમજ અધ્યક્ષ અને સમિતિના સભ્યોની પસંદગી કરવા માટે નિષ્ણાતોના ક્ષેત્રને વિસ્તૃત કરવાની જરૂરીયાત પડી હતી.
સિંગાપુરના નાયબ પ્રધાનમંત્રી શ્રી થરમન શાનમુગરત્નમ પ્રધાનમંત્રીને મળ્યા

સિંગાપુરના નાયબ પ્રધાનમંત્રી શ્રી થરમન શાનમુગરત્નમ આજે પ્રધાનમંત્રી શ્રી નરેન્દ્ર મોદીને મળ્યા હતા. પ્રધાનમંત્રીએ ભૂતપૂર્વ પ્રમુખ આર. નાથનના દુ:ખદ અવસાન અંગે હૃદયપૂર્વક સહાનૂભૂતિ વ્યક્ત કરી હતી. પ્રધાનમંત્રીએ કહ્યું કે સિંગાપુરે તેમનો મહાન પુત્રોમાંનો એક પુત્ર ગુમાવ્યો છે. શ્રી શાનમુગરત્નમે પ્રધાનમંત્રીને કેટલાક દ્વિપક્ષી સહયોગના પ્રોજેકટની સ્થિતિ અને ખાસ કરીને કૌશલ્ય વિકાસ યોજનાઓ તથા સ્માર્ટ સીટી પ્રોજેકટ અંગે માહિતગાર કર્યા હતા. પ્રધાનમંત્રીએ તેમની નવેમ્બર 2015ની મુલાકાત યાદ કરી હતી. આ મુલાકાત દરમિયાન દ્વિપક્ષી સંબંધોને વ્યુહાત્મક ભાગીદારીમાં અપગ્રેડ કરાયા હતા. પ્રધાનમંત્રીએ કહ્યું કે નજીકના ભવિષ્યમાં યોજાનારી પ્રધાનમંત્રી શ્રી લિ સીન લુંગની ભારતની મુલાકાત અંગે ખૂબ જ આશાવાદી છે.
પ્રધાનમંત્રીએ એચ. ઈ. ઓલાફ સ્કોલ્ઝને જર્મનીના ફેડરલ ચાન્સેલર તરીકે ચૂંટાવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ એચ. ઈ. ઓલાફ સ્કોલ્ઝને જર્મનીના ફેડરલ ચાન્સેલર તરીકે ચૂંટાવા બદલ અભિનંદન પાઠવ્યા છે. એક ટ્વિટમાં, પ્રધાનમંત્રીએ કહ્યું; "જર્મનીના ફેડરલ ચાન્સેલર તરીકે ચૂંટાવા બદલ @
મંત્રીમંડળે સીક્યોરિટીઝ એન્ડ એક્સચેન્જ બોર્ડ ઓફ ઇન્ડિયા અને યુરોપિયન સીક્યોરિટીઝ એન્ડ માર્કેટ્સ ઓથોરિટી વચ્ચે થયેલા સમજૂતીકરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પારસ્પરિક સહકારના સંબંધમાં યુરોપિયન સીક્યોરિટીઝ એન્ડ માર્કેટ્સ ઓથોરિટી (ઇએસએમએ) સાથે સમજૂતીકરાર (એમઓયુ) કરવા સીક્યોરિટીઝ એન્ડ એક્સચેન્જ બોર્ડ ઓફ ઇન્ડિયા (સેબી)ને મંજૂરી આપી હતી. આ સમજૂતીકરાર યુરોપિયન યુનિયનમાં સ્થાપિત ક્લીઅરિંગ મેમ્બર્સ કે ટ્રેડિંગ વેન્યુને ક્લીઅરિંગ સર્વિસ પ્રદાન કરવા ભારતમાં સ્થાપિત અને સીક્યોરિટીઝ એન્ડ એક્સચેન્જ બોર્ડ ઓફ ઇન્ડિયા દ્વારા સંચાલિત સેન્ટ્રલ કાઉન્ટર પાર્ટીઝ (સીસીપી)ને ઓળખવા તથા માન્ય શરતો સાથે આવરી લેવાયેલી સીસીપી દ્વારા નિયમોના પાલન પર નજર રાખવા પર્યાપ્ત સાધનો સાથે ઇએસએમએ પ્રદાન કરવા ઇએસએમએની પૂર્વશરતો તરીકે સહકારની વ્યવસ્થા સ્થાપિત કરશે તેવી શક્યતા છે.
પ્રધાનમંત્રી 6 સપ્ટેમ્બરના રોજ હિમાચલ પ્રદેશમાં હેલ્થકેર વર્કર અને કોવિડ રસીકરણ કાર્યક્રમના લાભાર્થીઓ સાથે સંવાદ કરશે

પ્રધાનમંત્રી શ્રી નરેન્દ્ર મોદી 6 સપ્ટેમ્બર, 2021ના રોજ સવારે 11 વાગ્યે વીડિયો કોન્ફરન્સિંગ દ્વારા હિમાચલ પ્રદેશમાં હેલ્થકેર વર્કર અને કોવિડ રસીકરણ કાર્યક્રમના લાભાર્થીઓ સાથે વાતચીત કરશે. હિમાચલ પ્રદેશે કોવિડ રસીકરણના પ્રથમ ડોઝ સાથે તેની સંપૂર્ણ લાયક વસ્તીને સફળતાપૂર્વક આવરી લીધી છે. રાજ્ય દ્વારા કરવામાં આવેલા પ્રયાસોમાં ભૌગોલિક અગ્રતા મુશ્કેલ વિસ્તારો પર ધ્યાન કેન્દ્રિત કરવા, સામૂહિક જાગરૂકતા સુનિશ્ચિત કરવા માટેની પહેલ અને આશા વર્કરો દ્વારા ઘરે ઘરે જઈને મુલાકાત લેવાનો સમાવેશ થાય છે. રાજ્યએ મહિલાઓ, વૃદ્ધો, દિવ્યાંગજનો, ઔદ્યોગિક કામદારો, દૈનિક મજૂરો વગેરે પર વિશેષ ધ્યાન આપ્યું અને આ સીમાચિહ્ન પ્રાપ્ત કરવા માટે "સુરક્ષા કી યુક્તિ – કોરોના સે મુક્તિ" જેવા વિશેષ અભિયાન હાથ ધર્યા. આ કાર્યક્રમ દરમિયાન હિમાચલના મુખ્યમંત્રી ઉપસ્થિત રહેશે.
પ્રધાનમંત્રીએ સહાયક સચિવો (2017 બેચના આઇએએસ અધિકારીઓ)ના પ્રારંભિક સત્રને સંબોધન કર્યું

પ્રધાનમત્રી શ્રી નરેન્દ્ર મોદીએ આજે વર્ષ 2017ની બેચનાં લગભગ 160 યુવાન આઈએએસ અધિકારીઓ સાથે વાતચીત કરી હતી. આ અધિકારીઓની તાજેતરમાં ભારત સરકારમાં સહાયક સચિવ તરીકે નિમણૂક કરવામાં આવી છે. પ્રધાનમંત્રીએ મસૂરીમાં તાલીમ દરમિયાન આ અધિકારીઓનાં સમૂહની સાથે પોતાની બેઠકને યાદ કરી હતી. અધિકારીઓને વાતચીત દરમિયાન ફિલ્ડ તાલીમ સાથે સંબંધિત પોતાનાં અનુભવો વહેંચ્યાં હતાં. તેમણે મસૂરીમાં પોતાની કક્ષા તાલીમ સત્રોની સાથે આ અનુભવોને જોડ્યાં હતાં. જે અધિકારોએ આકાંક્ષી જિલ્લોઓમાં કામ કર્યું હતું, તેમને જણાવ્યું હતું કે, આ જિલ્લાઓમાં તાજેતરમાં વિવિધ પહેલોથી કેટલાં સકારાત્મક પરિણામો સામે આવી રહ્યાં છે. પ્રધાનમંત્રીએ ભારત સરકારની સાથે આ અધિકારીઓની આગામી ત્રણ મહિનાની તાલીમને અત્યંત મહત્વપૂર્ણ અને સુવિચારિત પ્રક્રિયાનું અંગ જણાવી, તેમણે જણાવ્યું કે, આ ત્રણ મહિનામાં દરેક અધિકારી પાસે નીતિ નિર્ધારણને પ્રભાવિત કરવાની તક હશે. શ્રી નરેન્દ્ર મોદીએ અધિકારીઓને સમસ્યાનું સમાધાન કરવા માટે નવી દ્રષ્ટિ, નવા વિચારો અને નવો દ્રષ્ટિકોણ અપનાવવા માટે પ્રોત્સાહન આપ્યું હતું. તેમણે કહ્યું હતું કે, આ કાર્યક્રમનો ઉદ્દેશ સરકારનાં કામકાજમાં નવીનતા અને તાજગી લાવવાનો છે. તેમણે કહ્યું હતું કે, અનુભવોનો સમન્વય અને તાજગી વ્યવસ્થા માટે લાભદાયક હશે. તેમણે જણાવ્યું કે, અધિકારી પોતાને સુપરત કરેલા કાર્યો પ્રત્યે નવા અને જનકેન્દ્રિત દ્રષ્ટિકોણને અપનાવે. પ્રધાનમંત્રીએ એ વાત પર ભાર મૂક્યો હતો કે, અધિકારીઓને જે જવાબદારીઓ સુપરત કરવામાં આવી છે, એમને એમાં સંપૂર્ણ સમાધાન શોધવાનો પ્રયાસ કરવો જોઈએ. તેમણે અનુરોધ કર્યો હતો કે, તેઓ દિલ્હીમાં જે કામ કરશે, એને ફિલ્ડમાં પ્રાપ્ત થયેલા પોતાનાં અનુભવો સાથે જોડે. પ્રધાનમંત્રી કાર્યાલયમાં રાજ્ય મંત્રી ડો. જિતેન્દ્ર સિંહ, પ્રધાનમંત્રી કાર્યાલય અને કર્મચારી તથા તાલીમ વિભાગનાં વરિષ્ઠ અધિકારીઓ પણ આ પ્રસંગે ઉપસ્થિત હતાં. આ પ્રસંગે સરદાર વલ્લભભાઈ પટેલનાં જીવન અને ઉપલબ્ધિઓ દર્શાવતી એક ઓડિયો વિઝ્યુઅલ ફિલ્મ પણ દર્શાવવામાં આવી હતી. શ્રી પટેલને ભારતમાં સિવિલ સેવાઓનાં નિર્માતા માનવામાં આવે છે.
પ્રધાનમંત્રીએ મન કી બાતમાં કહ્યું કે ઓણમ વધુ પ્રમાણમાં આંતરરાષ્ટ્રીય તહેવાર બની રહ્યો છે

મન કી બાતના તાજેતરના સંબોધનમાં પ્રધાનમંત્રી શ્રી નરેન્દ્ર મોદીએ ઓણમના તહેવાર વિશે વાત કરી હતી. તેમણે કહ્યું કે, આ તહેવાર ચિંગમ મહિનામાં આવે છે.તેમણે જણાવ્યું હતું કે, આ સમયગાળા દરમિયાન, લોકો કંઈક નવું ખરીદે છે, તેમના ઘરની સજાવટ કરે છે, પૂક્કલમ તૈયાર કરે છે અને ઓણમ-સાદિયાનો આનંદ માણે છે. પ્રધાનમંત્રીએ કહ્યું કે ઓણમ હવે વધુ પ્રમાણમાં આંતરરાષ્ટ્રીય તહેવાર બની રહ્યો છે અને ઓણમનો ઉત્સાહ દૂર-સુદૂર વિદેશો સુધી પહોંચ્યો છે. તેમણે કહ્યું કે ઓણમ એ કૃષિ સાથે જોડાયેલ એક ઉત્સવ છે અને ગ્રામીણ અર્થતંત્ર માટે નવી શરૂઆતનો સમય પણ છે. તેમણે ભારપૂર્વક જણાવ્યું હતું કે, ખેડુતોની શક્તિમાંથી તો સમાજ ચાલે છે. વેદમાં આપણા અન્ન પ્રદાતા, અન્નદાતાની પ્રશંસાને યાદ કરતાં પ્રધાનમંત્રીએ કહ્યું કે કોરોનાના આ મુશ્કેલ સમય દરમિયાન પણ આપણા ખેડુતોએ તેમની ક્ષમતા બતાવી છે જે પાકની વાવણીમાં થયેલા વધારામાં પ્રતિબિંબિત થાય છે અને તેમણે અન્નદાતાની જીવનદાયિની શક્તિને નમન કર્યું.
મંત્રીમંડળને ભારત અને ઓસ્ટ્રેલિયા વચ્ચે દિવ્યાંગતાનાં ક્ષેત્રમાં સહયોગ સ્થાપિત કરવા માટે થયેલા સમજૂતી કરાર વિશે જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે મંત્રીમંડળને દિવ્યાંગતાનાં ક્ષેત્રમાં સહયોગ માટે ભારત અને ઓસ્ટ્રેલિયા વચ્ચે થયેલા સમજૂતી કરાર વિશે જાણકારી આપવામાં આવી હતી. આ સમજૂતી કરાર પર 22 નવેમ્બર, 2018નાં રોજ ઓસ્ટ્રેલિયાનાં સિડનીમાં હસ્તાક્ષર થયાં હતાં. લાભ: આ સમજૂતી કરારથી દિવ્યાંગતાનાં ક્ષેત્રમાં સંયુક્ત પહેલોનાં માધ્યમથી સહયોગને પ્રોત્સાહન મળશે. તેનાથી ભારત અને ઓસ્ટ્રેલિયા વચ્ચે દ્વિપક્ષીય સંબંધો વધારે મજબૂત થશે. આ ઉપરાંત આ સમજૂતી કરાર બંને દેશોની દિવ્યાંગતા ધરાવતી વ્યક્તિઓ, ખાસ કરીને બૌદ્ધિક દિવ્યાંગતા અને માનસિક બિમારી ધરાવતી વ્યક્તિઓનાં પુનર્વાસમાં સુધારો લાવવા માટે મદદરૂપ થશે. બંને દેશ તેનાં અમલીકરણ માટે પારસ્પરિક સંમતિ અનુસાર દિવ્યાંગતાનાં ક્ષેત્રમાં વિશિષ્ટ પ્રસ્તાવો લાગુ કરશે.
પ્રધાનમંત્રીએ ચાર રાજ્યોમાં ખુલ્લામાં શૌચક્રિયા મુક્ત બનવાનાં લક્ષ્યાંકમાં પ્રગતિની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે ચાર રાજ્યો ઉત્તર પ્રદેશ, બિહાર, ઓડિશા અને જમ્મુ – કાશ્મીરનાં કલેક્ટરો સાથે બેઠક યોજી હતી, તેમણે આ પ્રત્યેક રાજ્યમાં ખુલ્લામાં શૌચક્રિયા મુક્ત થવાની દિશામાં પ્રગતિની સમીક્ષા કરી હતી. પ્રધાનમંત્રીએ રાજ્યોને સ્વચ્છ ભારત અને સ્વચ્છતાનાં ઉદ્દેશની દિશામાં હમણા સુધી કરવામાં આવેલા કાર્યો માટે પોતાના વિચારો અને અનુભવો વહેંચવા માટે પ્રોત્સાહિત કર્યાં હતા. તેમણે એ વાત પર ભાર મુક્યો હતો કે આ કાર્યને પૂર્ણ કરવા માટે મહાત્મા ગાંધીનાં 150માં જન્મદિવસથી સારો પ્રેરણા સ્રોત ન હોય શકે. તેમણે આ કાર્યની પ્રગતિ અંગે દેખરેખ માટે ટુકડીઓની રચના કરવા જણાવ્યું હતું. પ્રધાનમંત્રીએ કહ્યું હતું કે આ મિશનને જન આંદોલનમાં પરિવર્તિત કરવા માટે પ્રયાસ કરવો જોઇએ, આ સંબંધે વધુ જાગૃતિ ફેલાવવા માટે વિદ્યાર્થીઓ અને શાળાનાં બાળકો મહત્વપૂર્ણ ભૂમિકા નિભાવી શકે છે.